Banastre Tarleton
<s>Banastre Tarleton (Liverpool, 21. kolovoza 1754. – Leintwardine, 16. kolovoza ili 25. siječnja 1833.), britanski časnik i političar.</s>

<s>Njegova reputacija je bila vrlo velika zbog njegove brutalnosti, čak je i nazvan "krvavim banom" te je često prozivan zbog ratnih zločina kao Masakr kod Waxhawsa.</s><s>U Američkom ratu za neovisnost imao je čin pukovnika i bio je vrhunski zapovjednik britanskog konjaništva.</s>

<s>Mladi dani 
Banastre Tarleton je bio četvrto dijete rođeno u obitelji bogatog trgovca i robovlasnika Johna Tarletona koji je ujedno i bio gradonačelnik Liverpoola.</s><s>Tarleton je nakon srednje škole završene u Londonu otišao Oxford gdje je i diplomirao 1771., nakon čega se prijavio u vojsku.</s><s>Jako mlad je ostao bez oca te je od njega primio nasljedstvo od 5 000 funta koje je na brzinu prokockao.</s><s>1775. promaknuli su ga za zapovjednika postrojbe 1st Dragoon Guards gdje se dokazao kao nadareni zapovjednik.</s>

<s>Američki rat za neovisnost 
U prosincu 1775.</s><s>Tarleton je krenuo u Američki rat za neovisnost gdje je u početku bio pod zapovjedništvom Charlesa Cornwallisa.</s><s>1776. dokazao se kao nadaren vođa te je promaknut u zapovjednika konjice.</s>

<s>Pod zapovjedništvom pukovnika Williama Harcourta, Tarleton je bio dio izviđačke postrojbe koja je trebala pripaziti na poteze generala Charlesa Leeja u New Jerseyu.</s><s>U petak 13. prosinca Tarleton je opkolio Leejevu kuću u New Jerseyu i prisilo ga na predaju prijeteći da će spaliti kuću.</s><s>Nakon tog događaja postao je zapovjednikom dijela britanske vojske poznate kao i Tarletonovi jahači.</s>

<s>Politička karijera 
Tarleton se nakon završetka rata vratio u domovinu i započeo političku karijeru kandidiravši se 1784. za zastupnika Parlamenta u rodnom Liverpoolu.</s><s>Prvi pokušaj nije uspio, ali je 1790. konačno izabran; Liverpool je zastupao sve do 1812. godine.</s><s>Iako je pripadao nominalno liberalnoj stranci Vigovaca, protivio se ukidanju ropstva, a za što je najveći motiv bio ekonomski interes njegovih birača, odnosno Liverpoola gdje su se mnogi obogatili trgovinom robljem.</s><s>Zbog toga je u Parlamentu žestoko kritizirao abolicioniste na čelu sa Williamom Wilberforceom.</s>

<s>Na filmu 
U filmu Amazing Grace njegov lik tumači irski glumac Ciaran Hinds.</s>

<s>U filmu Patriot (2000.) pojavljuje se lik britanskog pukovnika Williama Tavingtona koji vrši mnoge zločine nad civilnim stanovništvom tijekom rata.</s><s>Njegov lik je uvelike baziran na Tarletonu.</s>

<s>Povezano 
 Američki rat za neovisnost</s>

<s>Izvori 
 A Sketch of the Life of Brig.</s><s>General Francis Marion by William Dobein James, A.M. (Member of Marion's Militia)
 Redcoats and Rebels by Christopher Hibbert
 Cassell's Biographical Dictionary of the American War of Independence, 1763-1783 by Mark Mayo Boatner (Cassell, London, 1966. )</s>

<s>Vanjske veze</s>

<s>Banastretarleton.org Website on Tarleton with his account of the Southern Campaigns of 1780-1781 (for reference only)
 PDF download {For reference only}</s>

<s>Britanski vojskovođe
Britanski političari
Američki rat za nezavisnost</s>

